Refrén:

Manapság a jókedv, nem trendi,

Kiment a divatból,  nem műveli senki,

Szerencse, hogy sohasem követtem,

Amit a többség, s ez máig töretlen.



Mosolyogj, ne vágd nekem a fa pofát,

Zaccból jósolok, nem vagyok a katonád,

Hagyomány őrzés, képmutató önzés?

Csendes forradalom, határozott döntés,

Mire fel eszmélsz, jobb is lett a kedved,

Nem is fogyasztottál tudatmódosító nedvet,

Tegyünk itt most rendet, a káoszban a zseni,

Átlátja mindazt, mire más a fogát feni,

Humorral lehet kezelni ami most van,

Olyan mintha feketét, fehérrel összemostam,

Volna, kiugranék de nincs torta,

Sok behódoló, bárány lelkű szolga, 

ICE, ICE baby, anno nevettünk rajta,

Most meg ha kopogtat, lefagy az ember arca,

Ismerős sajna, a történelem repeat,

Pedig inkább néznek valami jó kis sci-fit.



Refrén:

Manapság a jókedv, nem trendi,

Kiment a divatból,  nem műveli senki,

Szerencse, hogy sohasem követtem,

Amit a többség, s ez máig töretlen.



Ez nem két pólus, túl közel a center,

Rest in koldus, Isten bottal nem ver,

Rap akkor sampler, az aprót gyorsan szed fel,

Nem maradt már semmi, lyukas a persely,

Munka az van, csak fizetni ne kelljen,

Jó lesz a robot is csak vissza ne feleseljen,

Két fázis? Remek! Az aksi gyárba MEO-s,

Tiszta vízről álmodozik minden egyes melós,

Védjük a környezetet, könnyezek de tényleg,

Vicceljetek még, megfeszítenek a tények,

Lényeg ami lényeg, minden szavatok arany,

Abba öntenélek, te királyfi, te varangy,

WC-t is pucolnék, egy lerobbant vonaton,

Ami előre megy, nem visszafele tolatom.

Sajnálom, ez a családom hagyatéka,

Hogy nem lettem, funkcionális analfabéta,



Refrén:



Manapság a jókedv, nem trendi,

Kiment a divatból,  nem műveli senki,

Szerencse, hogy sohasem követtem,

Amit a többség, s ez máig töretlen.
